Bełchatów
Bełchatów on linn Poolas Łódźi vojevoodkonnas, Bełchatówi maakonna halduskeskus. Bełchatów asub Łódźi kesklinnast umbes 44 km lõunas. Asulat on ürikutes esmamainitud 1391. aastal. Bełchatów sai linnaõigused 1737. aastal, kuid kaotas need 1870. aastal. 1925. aastal sai Bełchatów linnaõigused tagasi. Bełchatówis asub Euroopa suurim soojuselektrijaam Elektrownia Bełchatów.